ขอสอบถามคะ วันนี้ครบกำหนดเอาเข็มยาคุมออก (ฝั่งแบบ3ปี) แต่วันนี้ติดงานด่วนลางานไม่ได้ เลยอยากสอบถามคะว่า ถ้าเลยกำหนดไป1-2วันจะมีผลร้ายแรงหรือเป็นอะไรมั้ยคะ
สวัสดีค่ะ การใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%โดยเมื่อครบกำหนดฝังยาไม่ว่าจะเป็น 3 ปี หรือ 5 ปี ควรไปนำยาฝังออก เพื่อป้องกันการเกิดผลข้างเคียงไม่พึงประสงค์จากยาโดยสามารถไปเอาออกคลาดเคลื่อนไปได้ไม่เกิน 2 สัปดาห์และฝังยาต่อทันทีเพื่อให้ได้ประสิทธิภาพของยาอย่างต่อเนื่อง ดังนั้น ถ้ายังไม่สะดวกไปเอายาฝังออกวันนี้ สามารถไปตามวันที่สะดวกหลังจากนี้ได้ ไม่ได้มีอันตรายแต่อย่างใดค่ะ